text: Michael Valgren vinder konge-etapen og tager førertrøjen
  29 juli 2016 kl. 16.24
  Den blå førertrøje skifter ryg efter Michael Valgren fredag kørte først over stregen på konge-etapen til Vejle.
  På tredjedagen i PostNord Danmark Rundt gik dagens sejr til 24-årige Michael Valgren, Team Tinkoffs danske rytter, der med sejren også erobrede førertrøjen, inden løbets to sidste etaper.
  Dagens etape på 180 kilometer gik fra Aabenraa til Vejle og sluttede blandt andet af med flere omgange op ad den berygtede stigning på Kiddesvej, hvor mange tusinde tilskuere hyldede den danske vinder
  Danskeren angreb på vej op af den stejle vej på sidste runde og kørte alene over målstregen med to sekunder ned til nærmeste rytter.
  